ร้านตั้งอยู่ในซอยติวานนท์40 จุดสังเกตคือหน้าปากซอยมีธนาคารไทยพาณิชย์ สำหรับคนที่ไม่คุ้นถนนเส้นนี้หากมาจากแยกแครายให้ขับมาเรื่อยๆจนถึงสามแยกสนามบินน้ำจากนั้นขับตรงมาแล้วชิดซ้ายไว้(ตรงสามแยกนี้กลับรถไม่ได้)เพื่อหาจุดกลับรถ ถ้ามาจากทางห้าแยกปากเกร็ดก็ตรงอย่างเดียวสังเกตป้ายซอยซ้ายมือไว้เป็นพอ เข้าซอยมาก็จะมีป้ายบอกทางเป็นระยะๆ

บรรยากาศร้าน เป็นบ้านเดี่ยวหลังใหญ่ที่ทำโซนระเบียงหน้าบ้านเป็นร้านอาหารและต่อเติมหลังคาแบบโปร่งแสงเพื่อเพิ่มจำนวนที่นั่ง ทั้งหมดมีประมาณ7โต๊ะได้ ข้างๆร้านก็มีน้ำตกเล็กๆ มีอ่างให้ล้างมือก่อนทานอาหารมีเสียงเพลงให้ฟังสบายๆ เหมือนนั่งอยู่ในรีสอร์ท  (แต่ติดอยู่อย่างเดียวยุงเยอะไปหน่อย ถ้ามีโลชั่นกันยุงให้จะดีไม่ใช่น้อยอิอิ แต่ช่วงนี้แนะนำพกไปเองก่อนน๊าาา) 

การบริการ เจ้าของร้านบริการดี น่ารัก ยิ้มแย้ม ให้คำแนะนำในการทานตลอด ไม่มีท่าทีหงุดหงิดแม้จะเรียกบ่อยๆ เปลี่ยนตะแกรงให้ตลอดโดยไม่ต้องขอ

รายการอาหารในบุฟเฟต์ จานแรกมาเป็นจานใหญ่ๆเพื่อให้เราได้ลองทานทุกอย่างแล้วจานต่อไปค่อยสั่งว่าจะเอาอะไร ซึ่งราคา460บาทนี้จะไม่รวมพวกหอยแมลงภู่นิวซีแลนด์ หมูคุโรบุตะ เบคอนพันเห็ดและเนื้ออะไรอีกสักอย่างจำไม่ได้ ถ้าเพิ่มอีก80บาทก็จะได้ทานเมนูเหล่านี้ 
มาถึงรสชาติอาหารที่ทานกันบ้าง
-หมู/เนื้อ  เจ้าของร้านแนะนำว่าหมูและเนื้ออย่าย่างให้แห้งเกินไปเพราะรสชาติเค้าเด็ดตรงซอสที่ราดมา ย่างแค่พอสุกให้มีความชุ่มของเนื้ออยู่(และมันใช่จริงๆ)
 -ยำสาหร่าย รสชาติเข้มข้นเค็มนิดหวานหน่อยเคี้ยวกรุบๆอร่อยดี
 -ข้าวกระเทียม ข้าวนุ่มๆเด็ดตรงกระเทียมที่โรยหน้าเหมือนเจียวใหม่ๆกลิ่นหอมมาก
-กุ้ง/ปลาหมึก ตัวใหญ่และสดเนื้อแน่นๆ รอบหลังๆนี่ขอกุ้งเบิ้ลกันเลยทีเดียว
-ของทานเล่นเค้าก็อร่อยนะพวกไก่คาราเกะ ไก่gadengrill 
-ผัก ผักกาดแก้ว ผักกาดหอม ฟักทองญี่ปุ่น เห็ดออรินจิ สดมากพูดเลย(เสียดายไม่มีเห็ดเข็มทองT_T)
-ซุป ใครอยากได้น้ำๆมาซดให้คล่องคอเค้าก็มีซุปให้นะเออ
-เครื่องดื่ม มีเป๊บซี่ ชาเขียว ชามะนาว เติมได้ตลอด
-ขนมหวาน เป็นเฉาก๊วยเนื้อหนึบๆดีจ้า


โดยรวมแล้วประทับใจ ได้บัตรสะสมแต้มมาด้วย(ทานครบ10คนฟรี1คน) กลับมาอีกแน๊นอนค่าาา